कितना हास्यास्पद है जब देवाशीष रॉय कहते हैं कि 1877 में विवेकानंद दरेकसा आए थे और उन्होंने पहली भावसमाधि दरेकसा में लगाई थी। लेकिन तब यहां पर बियावान जंगल था। जिसमें असंख्य जंगली श्वापद (हिंसक पशु) रहते थे। बड़ी-बड़ी पहाडियां, नदियां और असंख्य नाले थे। ना पुलिया थे, ना कोई रास्ता था, ऊंची-ऊंची पहाड़ियों के कारण यहां के लोगों का भी बाहर आना-जाना नहीं होता था। बहुत कठिनाइयों से ही लोग इन बाधाओं को पार करके यहां आ सकते थे। वह भी सिर्फ इस पहाड़ी में बसे गोंड लोग ही एक-दूसरे के पास आ-जा सकते थे। इसलिए इस बियावान जंगल को गोंडी भाषा में ‘चिडीचीप कमेंकान आलोट’ कहते हैं जिसका मतलब ‘मनुष्य विहीन शांतमय जगह’।